Βρετανικό Πρωτάθλημα Κλειστού Στίβου 2014

Το Βρετανικό Πρωτάθλημα Κλειστού Στίβου 2014 (αγγλ: British Athletics Indoor Championships 2014 ή Sainsbury's British Athletics Indoor Championships 2014) ήταν η 58η διοργάνωση του Βρετανικού Πρωταθλήματος Κλειστού Στίβου, που διοργανώθηκε υπό την εποπτεία της Βρετανικής Ομοσπονδίας Στίβου. Η διοργάνωση πραγματοποιήθηκε στο Αγγλικό Ινστιτούτο Αθλητισμού, στο Σέφιλντ, στην Αγγλία μεταξύ 8–9 Φεβρουαρίου του 2014. Στο πρωτάθλημα συμμετείχαν πάνω από 400 αθλητές από όλο το Ηνωμένο Βασίλειο και διεξήχθησαν δώδεκα αγωνίσματα ανδρών και γυναικών.

Διαγωνιζόμενοι 
Όρια

Τόπο διεξαγωγής 
Η διοργάνωση πραγματοποιήθηκε στο Αγγλικό Ινστιτούτο Αθλητισμού, στο Σέφιλντ για εντέκατη συνεχόμενη χρονιά από το 2004. Το Αγγλικό Ινστιτούτο Αθλητισμού είναι μια πολλαπλών χρήσεων αθλητική εγκατάσταση που άνοιξε τον Δεκέμβριο του 2003 και κόστισε 24.000.000 στερλίνες. Το 2012 χρησιμοποιήθηκε ως προπονητικό κέντρο από τους Βρετανούς αθλητές για τους Θερινούς Ολυμπιακούς Αγώνες.

Πρόγραμμα αγωνισμάτων 
Η διοργάνωση διεξήχθη το Σάββατο 8 και την Κυριακή 9 Φεβρουαρίου του 2014  με δώδεκα αγωνίσματα ανδρών και γυναικών. Το Σάββατο 8 Φεβρουαρίου το πρόγραμμα άρχισε στις 12:00 και τελείωσε στις 19:00 με την διεξαγωγή είκοσι δύο αγωνισμάτων και την Κυριακή 9 Φεβρουαρίου το πρόγραμμα ξεκίνησε στις 11:45 και ολοκληρώθηκε στις 16:30 με την διεξαγωγή δεκαοκτώ αγωνισμάτων.

Στις 8 πραγματοποιήθηκαν οι σειρές προκριματικών, τα ημιτελικά και ο τελικός στα 60 μέτρα ανδρών και γυναικών, οι σειρές προκριματικών και τα ημιτελικά στα 400 μέτρα ανδρών και γυναικών, οι σειρές προκριματικών στα 800 και 1500 μέτρα ανδρών και γυναικών, ο τελικός στα 3000 μέτρα ανδρών, οι σειρές προκριματικών και ο τελικός στα 60 μέτρα με εμπόδια ανδρών, οι τελικοί στο άλμα εις ύψος γυναικών και στο άλμα εις μήκος και αλμα εις τριπλούν ανδρών καθώς και το άλμα επί κοντώ και η σφαιροβολία γυναικών.

Στις 9 πραγματοποιήθηκαν οι σειρές προκριματικών και οι τελικοί στα 200 μέτρα ανδρών και γυναικών, οι τελικοί στα 400, 800 και 1500 μέτρα ανδρών και γυναικών και στα 3000 μέτρα γυναικών, οι σειρές προκριματικών και ο τελικός στα 60 μέτρα με εμπόδια γυναικών, ο τελικός στο άλμα εις ύψος ανδρών και οι τελικοί στο άλμα εις μήκος και άλμα εις τριπλούν γυναικών και άλμα επί κοντώ και σφαιροβολία ανδρών.

Αποτελέσματα

Ανδρών 

Στα αγωνίσματα ταχύτητας ο τελικός στα 60 μέτρα ανδρών πραγματοποιήθηκε το Σάββατο 8 Φεβρουαρίου και οι τελικοί στα 200 και 400 μέτρα ανδρών την Κυριακή 9 Φεβρουαρίου.

Στον τελικό στα 60 μέτρα η Αγγλία επικράτησε στις τρεις πρώτες θέσεις. Ο Τζέιμς Ντασαόλου των Κρόιντον Χάρριερς κατέκτησε την πρώτη θέση με επίδοση 6.50 κάνοντας καλύτερο περιόδου. Την δεύτερη και τρίτη θέση κέρδισαν οι Ντουέιν Τσέιμπερς των Μπελγκράβια Χάρριερς με καλύτερο περιόδου και επίδοση 6.53 (0.136) και Ρίτσαρντ Κίλτι των Gateshead Χάρριερς & ΑΚ με επίδοση 6.53 (0.139) πετυχαίνοντας προσωπικό καλύτερο αντίστοιχα.

Στον τελικό στα 200 μέτρα ο Άγγλος Κρις Κλαρκ των Νιούχαμ & Έσσεξ Μπίγκλς ΑΚ κατέκτησε το χρυσό μετάλλιο με επίδοση 20.68 πετυχαίνοντας καλύτερο περιόδου. Το ασημένιο μετάλλιο κέρδισε ο Ράιαν Όσγουαλντ από τη Σκωτία των Σέιλ Χάρριερς Μάντσεστερ με επίδοση 21.25 πραγματοποιώντας καλύτερο περιόδου. Το χάλκινο μετάλλιο κέρδισε ο Κόνραντ Ουίλιαμς από την Αγγλία των Κεντ ΑΚ με επίδοση 21.46.

Στον τελικό στα 400 μέτρα η Αγγλία κυριάρχησε στις τρεις πρώτες θέσεις. Ο Νιγκέλ Λεβίν των Γουίντσορ Slough Eton & Χάνσλοου ΑΚ κατέλαβε την πρώτη θέση με επίδοση 46.82. Τη δεύτερη θέση κατέλαβε ο Ρίτσαρντ Μπακ της Σίτι οφ Γιορκ ΑΚ με επίδοση 46.88 και την τρίτη θέση ο Ντάνιελ Awde  της Γούντφορντ Γκριν ΑΚ with Έσσεξ Λέιντις με επίδοση 46.90 κάνοντας προσωπικό καλύτερο.

Γυναικών

Συμμετέχοντες σύλλογοι

Τηλεοπτική κάλυψη

Χορηγοί 
Ο βασικός χορηγός του πρωταθλήματος είναι η Sainsbury's μια από τις μεγαλύτερες εταιρίες του βρετανικού λιανεμπορίου τροφίμων (σούπερ μάρκετ), η οποία έγινε χορηγός της διοργάνωσης από το 2013 αντικαθιστώντας την Aviva. Η εταιρία επέκτεινε τη συμφωνία της με την Βρετανική Ομοσπονδία Στίβου μέχρι το τέλος του 2017. Οι άλλοι τρεις βασικοί χορηγοί είναι το BBC, η Nike και το Εθνικό Λαχείο.

Παραπομπές

Εξωτερικοί σύνδεσμοι 
 Βρετανική Ομοσπονδία Στίβου - Βρετανικό Πρωτάθλημα Κλειστού Στίβου 2014 
 Βρετανικό Πρωτάθλημα Κλειστού Στίβου gbrathletics.com, Ανακτήθηκε 06-02-2014. 

Στίβος το 2014
Βρετανικά Πρωταθλήματα Στίβου
Σέφιλντ